**Program hospodárskeho rozvoja a sociálneho rozvoja obce Bzince pod Javorinou**

**na** **roky 2024 - 2030**

**s výhľadom do roku 2040**

**Oznámenie o strategickom dokumente**

Podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov

Bzince pod Javorinou, Január 2024

**I. Základné údaje o obstarávateľovi**

***1. Názov:***

Obec Bzince pod Javorinou

***2. Identifikačné číslo:***

00311456

***3. Adresa sídla:***

Obecný úrad Bzince pod Javorinou, Dr. Rudolfa Macúcha 348/1, 916 11 Bzince pod Javorinou

***4. Meno, priezvisko, adresa, telefónne číslo a iné kontaktné údaje oprávneného zástupcu obstarávateľa:***

Ing. Dušan Málik, starosta obce, Obecný úrad Bzince pod Javorinou

tel. 0907 776 580, e-mail: starosta@obecbzince.sk

***5. Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o strategickom dokumente, a miesto na konzultácie:***

Mgr. Peter Nemček, M.R. Štefánika 560/4, Myjava. Tel.: 0905 219 239, peter.nemcek@kopaniciarskyregion.sk

6. ***Miesto a čas na konzultácie:***

Okresný úrad Nové Mesto nad Váhom, Hviezdoslavova 36, 915 01 Nové Mesto nad Váhom, stránkové dni 8.00 -12:00

Čas konzultácií sa určí „prípad po prípade“ prostredníctvom kontaktnej osoby a podľa požiadavky a dohody subjektov, ktoré prejavia o konzultácie záujem.

**II. Základné údaje o strategickom dokumente**

***1. Názov:***

Program hospodárskeho rozvoja a sociálneho rozvoja obce Bzince pod Javorinou na roky 2024 - 2030

s výhľadom do roku 2040

***2. Charakter:***

Program hospodárskeho rozvoja a sociálneho rozvoja obce Bzince pod Javorinou pre roky 2024 - 2030 s výhľadom do roku 2040 (ďalej aj „PHRSR“) je prejavom záujmu obce Bzince pod Javorinou o udržateľný rozvoj územia s dôrazom na kvalitu života, atraktivitu územia a o koordináciu s relevantnými kľúčovými aktérmi (stakeholderi).

Dokument je aktualizáciou existujúcej stratégie obce reflektujúc nové priority, procesy a inštitucionálne rámce spojené s prípravou na čerpanie zdrojov EŠIF pre obdobie 2021 – 2027 zakotvené v Programe Slovensko a s ním súvisiacich metodických materiáloch.

PHRSR Bzince pod Javorinou je vypracovaný v zmysle zákona č. 539/2008 Z. z. o podpore regionálneho rozvoja v aktuálnom znení, v súlade s odporúčanou Metodikou tvorby a implementácie PHSR regiónov, programov rozvoja obcí a skupín obcí Ministerstva investícií, regionálneho rozvoja a informatizácie SR pre programové obdobie po roku 2020 a v súlade s Metodikou a inštitucionálnym rámcom tvorby verejných stratégií, ktorá bola schválená Uznesením vlády SR č. 197/2017 z 26. apríla 2017.

Pri jeho vypracovávaní spracovatelia v spolupráci so zadávateľom reflektujú súčasné potreby a požiadavky územia a zároveň očakávania obyvateľov v otázkach budúceho rozvoja obce. Osobitné zameranie na jednotlivé špecifické problematiky rozvoja obce a návrh stratégie, cieľov a opatrení na ich rozvoj vyplývajú jednak z analýzy dostupných získaných štatistických, resp. faktografických dát, jednak z poznatkov získaných prostredníctvom dotazníkového prieskumu zameraného na otázky kvality života v obci Bzince pod Javorinou, jednak z konzultácií so samotnými zástupcami obce. Všetky získané informácie a požiadavky boli zosumarizované a pri tvorbe PHRSR sa na ne prihliadalo.

Dokument takisto reflektuje výsledky a priebeh implementácie doterajších existujúcich politík obce pri vypracovávaní strategických dokumentov – či už komplexných alebo sektorových, ktoré boli priebežne prijímané a realizované v uplynulých rokoch. Ich východiská a výstupy sa stali jednými z analytických podkladov aj pre PHRSR, ktorý má ambíciu integrujúceho dokumentu ako podkladu pre ďalšiu aktualizáciu nadväzujúcich územnoplánovacích stratégií a dokumentov pre nasledujúce obdobie v reakcii na meniace sa globálne i lokálne výzvy. (Územný plán, plán udržateľnej mobility, stratégia adaptácie na klimatickú zmenu, stratégie vzdelávania, poskytovania sociálnych služieb a podobne).

Zameriava sa najmä na celkový rozvoj kvality života v obci, zlepšenie verejných služieb a infraštruktúry, ako aj celkového manažmentu územia so špeciálnym dôrazom na verejné priestory a manažment odpadov.

PHRSR je otvoreným dokumentom, pripraveným kontinuálne reagovať na neočakávané situácie vedúce k prípadnej zmene scenára rozvoja obce, plynúcej tak z prostredia obce, ako i okolitého prostredia. Táto flexibilita je dosahovaná postupmi definovanými v implementačnej časti dokumentu.

***3. Hlavné ciele:***

Vízia rozvoja obce Bzince pod Javorinou do roku 2040.

***Bzince pod Javorinou ako moderná obec s potrebnou občianskou vybavenosťou a vybudovanou infraštruktúrou, uchovávajúca kopaničiarsky charakter miestnych častí, tradície i kultúrne dedičstvo - hlavne v podobe odkazu národnej umelkyne Ľudmily Ríznerovej - Podjavorinskej.***

Strategický cieľ obce Bzince pod Javorinou do roku 2030.

***Dobudovanie technickej infraštruktúry a infraštruktúry pre bývanie, vidiecky cestovný ruch a hipoturistiku a podpora služieb a všestranného vyžitia obyvateľov v oblasti kultúry i trávenia voľného času so zachovaním kultúrno-historického potenciálu obce.***

Pre naplnenie vízie a strategického cieľa pre obdobie rokov 2024 až 2030 bola navrhnutá rozvojová stratégia v nasledujúcej štruktúre:

#### Priorita 1 – Ekonomický rozvoj obce

**Strategický cieľ 1.1 Podpora rozvoja podnikateľskej činnosti**

***Špecifický cieľ 1.1.1 Infraštruktúrne investície pre podnikateľskú činnosť***

Identifikované operácie:

* Podporovať revitalizáciu areálov pre účely prevádzky a výroby,

**Strategický cieľ 1.2. Rozvoj ľudských zdrojov**

***Špecifický cieľ 1.2.1 Zvýšenie počtu obyvateľov vytvorením kvalitných podmienok bývania v obci reagujúcich na potreby a požiadavky obyvateľov obce a potenciálnych občanov obce***

Identifikované operácie:

* Získanie pozemkov od SPF a vybudovanie technickej infraštruktúry pre výstavbu bytových domov,
* Výstavba nájomných bytov v zastavanom území obce,
* Odovzdanie nájomných bytov do užívania,

***Špecifický cieľ 1.2.2 Zvýšenie kvalifikačného potenciálu a adaptability pracovnej sily***

Identifikované operácie:

* Organizovanie počítačových a jazykových kurzov, prípadne iných,

**Strategický cieľ 1.3 Rozvoj cestovného ruchu, kultúrno-spoločenských a voľnočasových aktivít**

***Špecifický cieľ 1.3.1 Podpora a obnova infraštruktúry cestovného ruchu***

Identifikované operácie:

* Cyklochodník Nové Mesto nad Váhom – Bzince pod Javorinou – Hrušové – Stará Turá,

***Špecifický cieľ 1.3.2 Zachovanie kultúrno-historického potenciálu obce***

Identifikované operácie:

* Rekonštrukcia rodného domu Ľudmily Podjavorinskej,
* Revitalizácia expozície múzea a vnútorného vybavenia knižnice v Dome Ľudmily R. Podjavorinskej,
* Rekonštrukcia zvonice v miestnej časti Hrušové,
* Revitalizácia Parku Ľ. Podjavorinskej,
* Projektová príprava na vybudovanie kultúrneho domu v centrálnej časti obce,
* Podpora zachovania tradičných foriem hospodárenia a architektúry v obci,
* Zriadenie gazdovského dvora – expozícia tradičného bývania.

***Špecifický cieľ 1.3.3 Rozvoj kultúrno-spoločenských podujatí a voľnočasových aktivít***

Identifikované operácie:

- Podporovať a spolupodieľať sa na organizácií kultúrnych a spoločenských podujatí v obci,

- Vybudovať športový areál pre staršie deti, kolobežkársku, korčuliarsku a skateboardovú dráhu (pumptrack),

- Vybudovanie crosovej cyklo dráhy,

- Usporiadať bazár a rôzne výmenné obchody medzi občanmi, kde sa zhodnotia veci, ktoré by inak skončili na skládke.

#### Priorita 2 – Rozvoj občianskej vybavenosti

**Strategický cieľ 2.1 Zvýšenie kvality verejných služieb**

***Špecifický cieľ 2.1.1 Zvýšenie kvality dopravnej infraštruktúry a bezpečnosti cestnej premávky***

Identifikované operácie:

* Rekonštrukcia miestnych komunikácií na zabezpečenie dostupnosti zložiek IZS, odvozu a likvidácie odpadu,
* Vybudovanie chodníka pozdĺž hlavnej cesty pri vjazde do obce a v centre obce,
* Rekonštrukcia existujúcich chodníkov,
* Vybudovanie mosta cez potok smerom od Školskej ulice na Pažiť,

***Špecifický cieľ 2.1.2 Modernizácia prostredia obce a jej okolia***

Identifikované operácie:

* Rekonštrukcia verejného osvetlenia,
* Rekonštrukcia lávok cez potok,
* Údržba vysadených drevín na obecných pozemkoch,
* Vybudovanie urnových stien na Hornom cintoríne ,
* Vybudovanie urnovej steny na Dolnom cintoríne,

**Strategický cieľ 2.2 Rozvoj sociálnych a zdravotných služieb**

***Špecifický cieľ 2.2.1 Modernizácia objektov a vybavenia zariadení sociálnej infraštruktúry a skvalitnenie služieb v oblasti sociálnej sféry***

Identifikované operácie:

* Vybudovanie Zariadenia pre seniorov na Hrubej Strane,
* Zabezpečenie opatrovateľskej služby pre občanov v domácnostiach,
* Zabezpečiť bezbariérovosť vo verejných zariadeniach,

***Špecifický cieľ 2.2.2 Modernizácia objektu zdravotnej infraštruktúry a jeho vybavenia***

Identifikované operácie:

- Rekonštrukcia podláh, dverí a sociálnych zariadení zdravotného strediska,

- Zabezpečenie všeobecného lekára a pediatra pre ambulancie zdravotného strediska

- Opätovné otvorenie lekárne v priestoroch zdravotného strediska.

**Strategický cieľ 2.3 Modernizácia a rekonštrukcia obecných objektov, školských zariadení a zlepšenie kvality služieb verejnej správy a vzdelávania**

***Špecifický cieľ 2.3.1 Skvalitnenie stavu objektov školských a predškolských zariadení, dobudovanie potrebnej infraštruktúry a modernizácia ich vybavenia***

Identifikované operácie:

* Kompletná rekonštrukcia a rozšírenie kapacity MŠ Bzince pod Javorinou,
* Rekonštrukcia objektu základnej školy.

***Špecifický cieľ 2.3.2 Skvalitnenie stavu budov v majetku obce a objektov verejného záujmu***

Identifikované operácie:

* Rekonštrukcia a zníženie energetickej náročnosti Domu smútku Bzince pod Javorinou,
* Rekonštrukcia a zníženie energetickej náročnosti kultúrneho domu Hrušové,
* Rekonštrukcia a zníženie energetickej náročnosti kultúrneho domu Cetuna,
* Rekonštrukcia a zníženie energetickej náročnosti kultúrneho domu Hrubá Strana,

#### Priorita 3 – Zvýšenie kvality životného prostredia

**Strategický cieľ 3.1 Zvýšenie odvádzania a čistenia komunálnych vôd a zásobovania obyvateľstva pitnou vodou**

***Špecifický cieľ 3.1.1 Dobudovanie kanalizačnej siete a ČOV***

Identifikované operácie:

* Dobudovanie – rozšírenie kanalizácie v Bzinciach pod Javorinou a v miestnej časti Hrušové,
* Príprava projektovej dokumentácie pre výstavbu kanalizácie v miestnych častiach Vrzávka a Cetuna,

***Špecifický cieľ 3.1.2 Dobudovanie vodovodnej siete***

Identifikované operácie:

* Dobudovanie vodovodu v miestnej časti Hrušové a dobudovanie vodovodu v Bzinciach pod Javorinou,
* Vybudovanie vodojemu pre zásobovanie Bziniec pod Javorinou a Hrušového,
* Príprava projektovej dokumentácie pre vybudovanie vodovodu v miestnej časti Hrubá Strana,
* Vyhlásenie ochranných pásiem pre vodný zdroj Podvišňové,

**Strategický cieľ 3.2 Využitie obnoviteľných zdrojov energie**

***Špecifický cieľ 3.2.1 Investície do využívania obnoviteľných zdrojov energie***

Identifikované operácie:

* Inštalovanie fotovoltaiky na strechy obecných budov a tepelných čerpadiel (kotlov na biomasu),

**Strategický cieľ 3.3 Podpora odpadového hospodárstva a riešenie problematiky environmentálnych záťaží**

***Špecifický cieľ 3.3.1 Rozšírenie a modernizácia odpadového hospodárstva***

Identifikované operácie:

* Zavedenie adresného systému triedenia odpadov do domácností s cieľom zníženia množstva ZKO,
* Zakúpenie cisterny pre vývoz žúmp,
* Zakúpenie komunálnej techniky,
* Propagácia separovaného zberu a zhodnocovania odpadov v obci,

**Strategický cieľ 3.4 Preventívne opatrenia na ochranu pred prírodnými katastrofami**

***Špecifický cieľ 3.4.1 Realizácia aktivít protipovodňovej a protieróznej ochrany***

Identifikované operácie:

* Budovanie hrádzok na potoku v Rybníkoch, prípadne na cetunskom potoku,
* Postupne budovať vrstevnicové zasakovacie pásy, z dôvodu zníženia erózie pôdy a zadržiavania vody.

***4. Obsah:***

**1 ÚVODNÁ ČASŤ**

1.1 ÚVOD

1.2 POSLANIE DOKUMENTU PHRSR BZINCE POD JAVORINOU 2024 – 2030

1.3 VÝCHODISKOVÉ DOKUMENTY

**2 ANALYTICKÁ ČASŤ**

2.1 ZÁKLADNÉ ÚDAJE

2.2 PRÍRODNO-ENVIRONMENTÁLNA ANALÝZA

Geomorfológia a geológia územia

Hydrologické podmienky

Klimatické podmienky

Pôdne podmienky a pôdny fond

Flóra a fauna

Ochrana prírody

Ovzdušie

Hodnotenie kvality vôd

Lesy a pôda

Hluk

Odpadové hospodárstvo

Ekosystémové služby

2.3 SOCIO-EKONOMICKÁ ANALÝZA

Ľudské zdroje

Národnostná štruktúra obyvateľstva

Vzdelanostná štruktúra obyvateľstva

Prognóza vývoja počtu obyvateľov

Ekonomika územia

Bývanie a bytový fond

Občianska vybavenosť

Kultúrno-spoločenský život

Ostatné služby

2.4 ÚZEMNO-TECHNICKÁ ANALÝZA

Základná charakteristika obce z pohľadu širších vzťahov

Rozvojové plochy

2.5 ZHODNOTENIE SÚČASNÉHO STAVU ÚZEMIA - SWOT ANALÝZA

**3 STRATEGICKÁ ČASŤ**

**4 IMPLEMENTAČNÁ ČASŤ**

4. 2. FINANČNÝ PLÁN

4.3 AKČNÝ PLÁN

4.4 MONITOROVANIE A HODNOTENIE

**5 ZÁVER**

***5. Uvažované variantné riešenia zohľadňujúce ciele a geografický rozmer strategického dokumentu:***

Strategický dokument sa predkladá invariantne. Strategický dokument, v zmysle platnej legislatívy, nie je vypracovaný vo variantných riešeniach.

***6. Vecný a časový harmonogram prípravy a schvaľovania:***

Vecný a časový harmonogram prípravy a schvaľovania Programu hospodárskeho rozvoja a sociálneho rozvoja bude pozostávať z nasledovných Fáz :

|  |  |  |  |  |
| --- | --- | --- | --- | --- |
| **Fáza/ Krok** | **Obsah** | **Začiatok fázy** | **Koniec fázy** | **Zodpovedná organizácia** |
| **Fáza** | **Inventarizačná, analytická a prognostická fáza spracovania PHRSR** | 10/2022 | 03/2023 | Obec Bzince pod Javorinou + experti |
| **Fáza** | **Stanovenie strategického smerovania, priorít a  strategických cieľov PHRSR** | 03/2023 | 06/2023 | Obec Bzince pod Javorinou + experti |
| **Fáza** | **Návrh vlastnej stratégie – strategického prístupu, postupu a nástrojov na dosiahnutie vízie a cieľov** | 06/2023 | 09/2023 | Obec Bzince pod Javorinou + experti |
| **Fáza 6** | **Nastavenie implementácie, financovania, monitorovania a vyhodnocovania PHRSR** | 10/2023 | 12/2023 | Obec Bzince pod Javorinou + experti |
| **Fáza 7** | **Prerokovanie a schvaľovanie návrhu PHRSR** | 12/2023 | 1/2024 | Obec Bzince pod Javorinou + experti |

***7. Vzťah k iným strategickým dokumentom:***

*Základné východiskové dokumenty* *na miestnej úrovni:*

* Územný plán obce Bzince pod Javorinou – Zmeny a doplnky č.2,
* Program hospodárskeho a sociálneho rozvoja obce Bzince pod Javorinou na roky 2016 - 2022,

*Základné východiskové dokumenty na regionálnej úrovni:*

* Koncepcia rozvoja cestovného ruchu v regióne pod Veľkou Javorinou a Bradlom,
* Stratégia budovania cyklochodníkov a cyklotrás v Kopaničiarskom a Horňáckom regióne,
* Vytrasovanie jazdeckých ciest v Kopaničiarskom a Horňáckom regióne,
* Integrovaná stratégia rozvoja územia Kopaničiarskeho regiónu pre roky 2015-2022,
* Společná příhraniční strategie udržitelného rozvoje Horňácka-Kopanic pro léta 2014-2020
* Stratégia rozvoja bežeckého  lyžovania a zimnej turistiky v Bielych Karpatoch pre obdobie 2014 – 2020.

*Základné východiskové dokumenty na úrovni kraja:*

* Program hospodárskeho, sociálneho a kultúrneho rozvoja TSK 2013-2023,
* Územný plán VÚC TSK,
* Zmeny a doplnky k ÚP VÚC TSK,
* Integrovaná územná stratégia Trenčianskeho samosprávneho kraja pre programové obdobie 2021-27
* Plán dopravnej obslužnosti na obdobie rokov 2020 - 2025 s výhľadom do roku 2030
* Koncepcia rozvoja sociálnych služieb Trenčianskeho samosprávneho kraja do roku 2030
* Plán udržateľnej mobility Trenčianskeho samosprávneho kraja (horizont do roku 2050)
* Cyklostratégia TSK na roky 2016 - 2030
* Stratégia rozvoja vidieka TSK 2014-2020
* Akčný plán udržateľného energetického rozvoja TSK na roky 2013-2020
* Správa o stave znečisťovania ovzdušia v Trenčianskom kraji v roku 2013,
* Regionálna inovačná stratégia TSK 2013-2020.

*Základné východiskové dokumenty na národnej úrovni*

* Partnerského dohoda na roky 2021 – 2027,
* Program Slovensko 2021- 2027,
* Program cezhraničnej spolupráce Interreg Slovenská republika – Česká republika 2021 – 2027,
* Plán obnovy a odolnosti SR,
* Program rozvoja vidieka SR 2014 – 2020,
* Strategický plán Spoločnej poľnohospodárskej politiky pre roky 2023 – 2027

***8. Orgán kompetentný na prijatie strategického dokumentu:***

Obecné zastupiteľstvo obce Bzince pod Javorinou

***9. Druh schvaľovacieho dokumentu:***

Uznesenie obecného zastupiteľstva

**III. Základné údaje o predpokladaných vplyvoch strategického dokumentu na životné prostredie vrátane zdravia**

***1. Požiadavky na vstupy:***

Realizácia stratégie zakotvenej v predkladanom strategickom dokumente, nebude vyžadovať žiadne dodatočné vstupy, ktoré sú relevantné pre posudzovanie z hľadiska vplyvov na životné prostredie. Naopak, princípy a obsah strategického dokumentu je zameraný na zníženie materiálových ako i energetických vstupov do regionálnej ekonomiky. Realizácia stratégie resp. jednotlivých cieľov prostredníctvom konkrétnych projektov bude predmetom posúdenia podľa zákona na úrovni posudzovania vplyvom na životné prostredie jednotlivých činností a dokument ako taký nevytvára priamy rámec pre projekty alebo činnosti podľa prílohy č. 8 Zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.

Pri procese spracovania strategického dokumentu boli premietnuté a zohľadnené predstavy, potreby a požiadavky zainteresovaných skupín ako sú obyvatelia, zástupcovia samosprávy a záujmové združenia občanov pôsobiacich v obci.

***2. Údaje o výstupoch:***

Výstupmi strategického dokumentu Program hospodárskeho rozvoja a sociálneho rozvoja obce Bzince pod Javorinou na roky 2024 - 20230 budú, i v kontexte Zákona 539/2008 Z. z. o podpore regionálneho rozvoja, nasledujúce časti:

* Analytické východiská;
* Stratégia rozvoja obce vrátane zadefinovanej vízie, hlavného cieľa, systému strategických a špecifických cieľov;
* Programová časť vrátane plánovaných opatrení vrátane opatrení vhodných na financovanie zo zdroja EŠIF pre obdobie 2021 - 2027;
* Finančný plán definujúci možné finančné mechanizmy pre financovanie operácií definovaných v rozvojovej stratégií vrátane zdrojov EŠIF pre obdobie 2024 - 2030;
* Akčný plán realizácie navrhnutých operácií, procesné a inštitucionálne zabezpečenie monitorovania a hodnotenia realizácie PHRSR;

Predmetný dokument bude schválený Obecným zastupiteľstvom obce Bzince pod Javorinou.

Ako vyplýva z vyššie uvedeného neočakáva sa, že strategický dokument PHRSR obce Bzince pod Javorinou na roky 2024 - 2030 do roku 2040 bude mať priame výstupy, ktoré by mohli byť predmetom posúdenie vplyvov na životné prostredie. Definované strategické ciele sú zamerané na optimalizáciu využitia zdrojov a zníženie výstupov ekonomických a iných činností relevantných pre posúdenie z hľadiska dopadov na životné prostredie. Rovnako sú v súlade s Programom Slovensko a Víziou a stratégiou Slovenska do roku 2030, ktoré podliehali procesu SEA a riadne nim prešli.

***3. Údaje o priamych a nepriamych vplyvoch na životné prostredie:***

Vzhľadom na povahu a ciele strategického dokumentu sa očakávajú hlavne pozitívne priame aj nepriame vplyvy na životné prostredie, ako aj na kvalitu života obyvateľov obce. V dokumente sú formulované samostatné strategické a špecifické ciele, ktoré sú prioritne alebo sekundárne zamerané na zlepšenie kvality životného prostredia.

Očakávané prínosy z realizácie PHRSR obce Bzince pod Javorinou na roky 2024 - 2030 vedú k:

* zvyšovaniu kvality života obyvateľov,
* zvyšovanie efektivity ekonomických aktivít,
* zvyšovanie efektivity systémov zberu a zhodnocovania odpadov vrátane zvyšovania podielu opätovne využívaných materiálov,
* ku skvalitneniu a nárastu zelenej infraštruktúry, podpory biodiverzity a ekosystémových služieb územia obce,
* zvyšovaniu efektivity opatrení reagujúcich na zmenu klímy, vrátane mitigačných a adaptačných opatrení na území obce, zvyšovanie retenčnej schopnosti územia a podpora a rozširovanie ekosystémových služieb.

Realizácia PHRSR nebude mať negatívny dopad na zložky životného prostredia v sledovanom území z nasledujúcich dôvodov:

1. vybrané východiskové strategické dokumenty, na ktoré strategický dokument nadväzuje a rešpektuje, boli posúdené v zmysle zákona 24/2006 Z. z. o posudzovaní vplyvov na životné prostredie;
2. konkrétne investičné projekty nie sú súčasťou strategického dokumentu a dokument PHRSR nevytvára priamy rámec pre projekty alebo činnosti podľa prílohy č. 8 Zákona;
3. projekty, ktorými sa potenciálne bude napĺňať stratégia obsiahnutá v dokumente, budú podliehať v závislosti na ich charaktere a rozsahu posudzovaniu ich vplyvov na životné prostredie resp. zisťovaciemu konaniu podľa zákona 24/2006 Z. z. o posudzovaní vplyvov na životné prostredie;

Konkrétne vplyvy na životné prostredie vzhľadom na všeobecný charakter dokumentu nie je možné vo fáze spracovania Oznámenia o strategickom dokumente kvantifikovať.

***4. Vplyv na zdravotný stav obyvateľstva:***

Strategický dokument nemá priamy vplyv na zdravie obyvateľov, ale vytvára predpoklady pre zvýšenie kvality ich života. Aktivity podporujúce zlepšenie kvality života obyvateľov sú zahrnuté už vo vízii, v prioritách a strategických a špecifických cieľoch PHRSR.

Vo všeobecnosti je možné konštatovať, že realizáciou predkladanej stratégie sa dosiahne:

* zlepšenie dostupnosti zdravotníckych, ošetrovateľských a sociálnych služieb pre obyvateľov obce;
* zlepšenie kvalitu životného prostredia podporovaním ekologických druhov dopravy, využívaním alternatívnych zdrojov energie, lepším zhodnocovaním odpadov a budovaním zelenej infraštruktúry;
* podpora aktívneho životného štýlu obyvateľov regiónu prostredníctvom budovania voľnočasovej infraštruktúry prispievajúcej k zlepšeniu duševného a fyzického zdravia obyvateľov;

***5. Vplyvy na chránené územia:***

Strategický dokument nerieši a ani pravdepodobne nevplýva na územia NATURA 2000 a rešpektuje platnú územnoplánovaciu dokumentáciu na úrovni kraja, v ktorej sú rešpektované všetky vyhlásené chránené územia. Navrhnuté opatrenia definované v rámci PHRSR, sú v súlade s územnoplánovacou dokumentáciou, preto sa neočakávajú negatívne vplyvy na chránené územia v dotknutom území.

***6. Možné riziká súvisiace s uplatňovaním strategického materiálu:***

V súvislosti s uplatňovaním strategického dokumentu nie sú neočakávané žiadne riziká z nasledujúcich dôvodov:

1. vybrané východiskové strategické dokumenty, na ktoré PHRSR nadväzuje a rešpektuje, boli posúdené v zmysle zákona 24/2006 Z. z. o posudzovaní vplyvov na životné prostredie;
2. projekty, ktorými sa potenciálne bude napĺňať stratégia obsiahnutá v dokumente budú podliehať zisťovaciemu konaniu podľa zákona 24/2006 Z. z. o posudzovaní vplyvov na životné prostredie;
3. priestorový priemet stratégie bude zapracovávaný do Územného plánu obce Bzince pod Javorinou a k nemu príslušnej územnoplánovacej dokumentácie, ktorá bude posúdená v zmysle zákona 24/2006 Z. z. o posudzovaní vplyvov na životné prostredie.

***7. Vplyvy na životné prostredie presahujúce štátne hranice:***

Územie obce Bzince pod Javorinou katastrálne hraničí s územím Českej republiky avšak vzhľadom na charakter navrhovaných cieľov a opatrení nepredpokladajú žiadne významné vplyvy strategického dokumentu na životné prostredie presahujúce štátne hranice Slovenskej republiky.

**IV. Dotknuté subjekty**

***1. Vymedzenie zainteresovanej verejnosti vrátane jej združení:***

Zainteresovanou verejnosťou sú všetci občania, združenia a iniciatívy občanov, právnické a fyzické osoby pôsobiace na území obce Bzince pod Javorinou.

***2. Zoznam dotknutých subjektov:***

**Dotknuté obce:**

* obec Bzince pod Javorinou

**VÚC**:

* Trenčiansky samosprávny kraj

**Regionálne orgány štátnej správy:**

* Okresný úrad v Novom Meste nad Váhom

**Orgány špecializovanej štátnej správy**

* Ministerstvo investícií, regionálneho rozvoja a informatizácie SR
* Ministerstvo dopravy a výstavby SR
* Ministerstvo životného prostredia SR
* Ministerstvo hospodárstva SR
* Ministerstvo zdravotníctva SR
* Ministerstvo školstva, vedy, výskumu a športu SR
* Ministerstvo financií SR
* Ministerstvo práce, sociálnych vecí a rodiny SR
* Ministerstvo pôdohospodárstva a rozvoja vidieka SR
* Ministerstvo obrany SR
* Ministerstvo vnútra SR

***3. Dotknuté susedné štáty:***

Územie obce Bzince pod Javorinou hraničí s územím Českej republiky, avšak vzhľadom na charakter navrhovaných cieľov a opatrení sa nepredpokladajú žiadne významné vplyvy strategického dokumentu na životné prostredie presahujúce štátne hranice Slovenskej republiky.

**V. Doplňujúce údaje**

***1. Mapová a iná grafická dokumentácia (napr. výkres širších vzťahov v mierke primeranej charakteru a pôsobnosti strategického dokumentu):***

Predkladané oznámenie neobsahuje žiadne mapové ani iné grafické dokumentácie.

***2. Materiály použité pri vypracovaní strategického dokumentu:***

*Základné východiskové dokumenty na miestnej úrovni:*

* Územný plán obce Bzince pod Javorinou v platnom znení,
* Program hospodárskeho a sociálneho rozvoja obce Bzince pod Javorinou na roky 2016 - 2022,
* Rozpočet obce Bzince pod Javorinou na roky 2024-2026,
* Záverečný účet obce Bzince pod Javorinou za rok 2022,
* Výročná správa obce Bzince pod Javorinou za rok 2022,
* Mapové podklady

*Základné východiskové dokumenty na regionálnej úrovni:*

* Koncepcia rozvoja cestovného ruchu v regióne pod Veľkou Javorinou a Bradlom,
* Stratégia budovania cyklochodníkov a cyklotrás v Kopaničiarskom a Horňáckom regióne,
* Vytrasovanie jazdeckých ciest v Kopaničiarskom a Horňáckom regióne,
* Integrovaná stratégia rozvoja územia Kopaničiarskeho regiónu pre roky 2015-2022,
* Společná příhraniční strategie udržitelného rozvoje Horňácka-Kopanic pro léta 2014-2020
* Stratégia rozvoja bežeckého  lyžovania a zimnej turistiky v Bielych Karpatoch pre obdobie 2014 – 2020.

*Základné východiskové dokumenty na úrovni kraja:*

* Program hospodárskeho, sociálneho a kultúrneho rozvoja TSK 2013-2023,
* Územný plán VÚC TSK,
* Zmeny a doplnky k ÚP VÚC TSK,
* Integrovaná územná stratégia Trenčianskeho samosprávneho kraja pre programové obdobie 2021-27
* Plán dopravnej obslužnosti na obdobie rokov 2020 - 2025 s výhľadom do roku 2030
* Koncepcia rozvoja sociálnych služieb Trenčianskeho samosprávneho kraja do roku 2030
* Plán udržateľnej mobility Trenčianskeho samosprávneho kraja (horizont do roku 2050)
* Cyklostratégia TSK na roky 2016 - 2030
* Stratégia rozvoja vidieka TSK 2014-2020
* Akčný plán udržateľného energetického rozvoja TSK na roky 2013-2020
* Správa o stave znečisťovania ovzdušia v Trenčianskom kraji v roku 2013,
* Regionálna inovačná stratégia TSK 2013-2020.

*Základné východiskové dokumenty na národnej úrovni*

* Partnerského dohoda na roky 2021 – 2027,
* Program Slovensko 2021- 2027,
* Program cezhraničnej spolupráce Interreg Slovenská republika – Česká republika 2021 – 2027,
* Plán obnovy a odolnosti SR,
* Program rozvoja vidieka SR 2014 – 2020,
* Strategický plán Spoločnej poľnohospodárskej politiky pre roky 2023 – 2027

**VI. Miesto a dátum vypracovania oznámenia**

V Bzinciach pod Javorinou, dňa 12.1.2024

**VII. Potvrdenie správnosti údajov**

***1. Meno spracovateľa oznámenia:***

Mgr. Peter Nemček

Kopaničiarsky región – miestna akčná skupina

M.R. Štefánika 560/4

907 01 Myjava

***2. Potvrdenie správnosti údajov oznámenia podpisom oprávneného zástupcu obstarávateľa, pečiatka***

**Ing. Dušan Málik**

starosta obce Bzince pod Javorinou